1995માં ઇન્ચાર્જ કાર્યપાલક ઇજનેર બન્યા પછી, તેમણે ડ્રેનેજ, પાણી, રોડ જેવા જુદા જુદા વિભાગોની કામગીરી સંભાળી હતી. 1997માં ઉધના ઝોનના ઝોનલ ઓફિસર પણ બનાવાયા હતાં. 2003માં તેમને કાર્યપાલક ઇજનેર બનાવાયા હતાં. ત્યારપછી વર્ષ 2010માં એડિશનલ સિટી ઇજનેર અને તે વર્ષે જ તેમને સિટી ઇજનેર બનાવાયા હતાં. ત્યારથી વર્ષ 2016 સુધી છ વર્ષ સિટી ઇજનેર સુધીનો કાર્યભાર તેમણે સંભાળ્યો હતો. પાલિકામાં અગાઉ આટલો લાંબો સમય સિટી ઇજનેર રહ્યાં હોય તેવા પી.સી.શાહ એકમાત્ર હતી. 2016માં સિટી ઇજનેર તરીકે નિવૃત્ત થયાં પછી ભાજપ શાસકોએ તેમને બે વર્ષ એડવાઈઝર તરીકેની સેવા લીધી હતી. શનિવારે તેનો છેલ્લો દિવસ હતો. તેમને પાલિકના અધિકારીઓ, કર્મચારીઓ, ચૂંટાયેલા સભ્યો અને પદાધિકારીઓએ નિવૃત્ત જીવન પ્રવૃત્તિમય રહે અને આરોગ્યમય રહે તેવી શુભકામના પાઠવી હતી.